# Paracetamol

El paracetamol, o acetaminofè és un fàrmac molt utilitzat que té propietats analgèsiques i antipirètiques semblants a les de l'aspirina, però no té activitat antiinflamatòria, ni exerceix cap efecte antiplaquetari. Per tant, la gent al·lèrgica als antiinflamatoris no esteroidals (AINE) podrà prendre paracetamol, ja que no té efecte antiinflamatori.
El paracetamol pertany a la família dels paraaminofenols. Molts autors consideren aquest fàrmac com antiinflamatori no esteroidal perquè el seu mecanisme d'acció i els efectes analgèsics i antipirètics són molt semblants, però normalment no s'inclou en aquest grup de medicaments, perquè no té gaire efecte antiinflamatori.
A diferència dels fàrmacs opioides, el paracetamol no té un efecte depressor respiratori i no provoca alteracions de personalitat i de l'estat d'ànim, si bé pot influir a l'hora d'assumir riscos en el procés de presa de decisions a nivell individual. De la mateixa manera que els antiinflamatoris no esteroidals no es relacionen amb problemes d'addicció, tolerància o la síndrome d'abstinència.
Els noms de paracetamol i acetaminofè provenen de la nomenclatura tradicional de la química orgànica N-acetil-para-aminofenol i para-acetil-aminofenol.

## Història

Harmon Northrop Morse va descriure per primera vegada el 1878 la producció de paracetamol com a producte de la reducció de p-nitrofenol amb zinc en àcid acètic glacial (àcid acètic concentrat). Joseph von Mering, un dels descobridors del barbital, va utilitzar el paracetamol per primera vegada en medicina el 1887; però el seu ús va causar poc interès. En els anys següents, dues substàncies estretament relacionades amb el paracetamol, l'acetanilida i la fenacetina, van adquirir una importància terapèutica significativament més gran.
El 1893, el paracetamol es va detectar per primera vegada a l'orina d'una persona que havia pres fenacetina. El 1899, el paracetamol també es va reconèixer com a metabòlit de l'acetanilida; aquests descobriments, però, van romandre sense ressonància, de manera que el paracetamol encara no s'utilitzava en medicina.
El paracetamol no va sortir al coneixement públic fins després de la Segona Guerra Mundial, quan va ser identificat per segona vegada com a metabòlit de la fenacetina per Bernard B. Brodie i Julius Axelrod al Departament de Salut de la Ciutat de Nova York el 1948. En nom del govern, van investigar nous analgèsics i van demostrar en el seu treball que l'efecte analgèsic de l’acetanilida i la fenacetina es deu totalment al producte de degradació d’aquestes substàncies, el paracetamol. Van suggerir l'ús d'aquesta substància en estat pur per evitar els efectes secundaris tòxics de les substàncies originals.
El paracetamol es va utilitzar per primera vegada en un medicament per al públic el 1955 als EUA a l'elixir infantil Tylenol de McNeil Laboratories. El paracetamol es pot administrar des del 1956 en forma de pastilles amb 500 mg del principi actiu i es va vendre al Regne Unit amb la marca Panadol, fabricada per Frederick Stearns & Co, una filial de Sterling Drug Inc. Només es podia obtenir amb recepta mèdica i es va anunciar com un calmant del dolor o agent antidolor que no causava molèsties gàstriques. L'àcid acetilsalicílic, que ja es coneixia aleshores, és un fàrmac que irrita més l'estómac. El 1958 va sortir al mercat una versió infantil de la preparació anomenada Panadol Elixir. El 1959, el paracetamol va ser llançat al mercat alemany per la companyia municenca bene-Arzneimittel com a primera mono-preparació amb la marca ben-u-ron.
El paracetamol està monografiat a la Farmacopea Britànica, la British Pharmacopoeia, des de 1963. Poc després també es va incloure a les farmacopees d'altres països europeus. A Espanya, la primera especialitat oral de paracetamol sol va aparèixer el 1974 i després de molts anys d'ús manté una posició preeminent com a medecina contra el dolor i/o la febre pel seu perfil d'activitat farmacològica, eficàcia, seguretat, disponibilitat i cost.
El 1982 es va produir un cas de sabotatge de productes als EUA, les conseqüències del qual van portar l'agència estatal responsable, l'Administració d'Aliments i Fàrmacs (FDA), a dictar regulacions de protecció més estrictes. Set pacients van morir a causa de preparats de paracetamol enverinat amb cianur de potassi. Es van retirar fàrmacs amb un valor de mercat de 100 milions de dòlars EUA. Des de l'any 2009 la normativa de la FDA obliga els fabricants del país a advertir en el prospecte dels riscos de l'acetaminofè pres a dosis molt altes o juntament amb begudes alcohòliques. El 2011, a més d'establir altres mesures de seguretat, la FDA va limitar la quantitat del fàrmac a 325 mg per unitat de dosi.

## Descripció del fàrmac

El paracetamol és un metabòlit de la fenacetina, un analgèsic molt usat antigament que, per ser tòxic a les dosis terapèutiques i metabolitzades a paracetamol, ja no és utilitzat. El paracetamol posseeix propietats analgèsiques i antipirètiques equivalents a les de l'aspirina, però no té activitat antiinflamatòria ni exerceix cap efecte antiplaquetari. És, però, un feble inhibidor de la ciclooxigenasa-1 de les plaquetes i a dosis altes pot alterar la seva funció hemostàsica. Pres per via oral, és absorbit majoritàriament en el duodè de manera ràpida i quasi completa, amb una biodisponibilitat propera al 90 per cent.
El paracetamol s'utilitza amb eficàcia i de manera segura en el tractament del dolor moderat agut i crònic, i és considerat com l'analgèsic d'elecció per la major part dels autors en els pacients de més de 50 anys. També és l'analgèsic d'elecció quan l'aspirina no és ben tolerada o quan està contraindicada. El paracetamol està utilitzant-se des de finals del segle xix i es pot adquirir sense prescripció mèdica. És un adulterant comú en diverses drogues, particularment de l'heroïna, ja que ambdues substàncies tenen un punt de fusió similar. A banda d'aquest, el paracetamol té altres usos i abusos no convencionals: induir el son, tranquil·litzar als nens, purgant en casos de trastorns alimentaris, substància de dopatge o additiu en els narguils, el kat per mastegar i les begudes alcohòliques.

### Mecanisme d'acció

Es desconeix el mecanisme exacte de l'acció del paracetamol encara que se sap que actua a nivell cerebral i que interfereix la seva connectivitat funcional entre determinades regions claus implicades en la resposta evocada del cervell al dolor, com ara la substància grisa periaqüeductal. Es creu que el paracetamol augmenta el llindar al dolor inhibint les ciclooxigenases en el sistema nerviós central, enzims que participen en la síntesi de les prostaglandines. El paracetamol també sembla inhibir la síntesi i/o els efectes de diversos mediadors químics que sensibilitzen els receptors del dolor als estímuls mecànics o químics.

## Indicacions i posologia

El paracetamol és un fàrmac que està indicat en el tractament del dolor lleuger o moderat o de la febre. Alguns dels casos en els quals es podria administrar paracetamol són: cefalees, miàlgies, dolor postquirúrgic, dolor d'espatlla, artritis, dolor dental, lumbàlgia, dismenorrea o molèsties associades als refredats o la grip. El paracetamol endovenós no augmenta la capacitat analgèsica del fàrmac, però pot ser usat en circumstàncies especials quan les altres vies no són adequades i efectives. Eventualment, és una opció farmacològica vàlida per tractar el ductus arteriós persistent en prematurs o nadons de pes baix.

### Administració oral o rectal

* Adults i infants > 12 anys: 325-650 mg per via oral o rectal cada 4-6 hores. Alternativament, 1.000 mg, 2-4 vegades al dia. No han de sobrepassar-se dosi de més d'1 g de cop o més de 4 g al dia.
* Infants < 12 anys: 10-15 mg/kg per via oral o rectal cada 4-6 hores.
* No administrar més de cinc dosi en 24 hores.
* Nadons: 10-15 mg/kg per quilo per via oral cada 6-8 hores.

### Malalts amb insuficiència hepàtica

El paracetamol s'ha d'usar amb precaució en individus que tenen la funció hepàtica alterada, alcohòlics o amb hepatitis crònica. Els pacients amb cirrosi hepàtica compensada i no bebedors actius poden ser tractats amb dosis terapèutiques de paracetamol per a l'alleugeriment de dolor esporàdic de curta durada, sense que apareguin efectes adversos.

### Pacients amb insuficiència renal

Tot i que el paracetamol és el fàrmac d'elecció per al tractament del dolor episòdic en els malalts renals, no es recomana el seu ús crònic. Cal ajustar les dosis del fàrmac en funció de la resposta clínica i del grau d'insuficiència renal. Se sap que els AINEs poden reduir l'excreció urinària de sodi i potassi, disminuint de manera significativa la taxa d'aclariment de la creatinina. A les dosis adequades, el paracetamol no provoca aquestes alteracions en la diüresi, ja que no modifica el flux sanguini renal o l'índex de filtració glomerular.

## Contraindicacions i precaucions

El paracetamol és un fàrmac molt utilitzat avui en dia per la seva efectivitat i baix cost. Moltes persones en fan ús i algunes s'automediquen d'una manera abusiva. Per aquest motiu, cal conèixer les contraindicacions i precaucions que s'han de prendre abans d'administrar paracetamol. En els nens, la dosi és tòxica quan es superen els 150 mg per quilo de pes corporal. S'ha descrit algun cas d'insuficiència hepàtica aguda neonatal a conseqüència de l'administració desmesurada de paracetamol oral.
El paracetamol és un fàrmac que pot interaccionar amb altres medicaments i compostos. Per exemple: el formaldehid, els antiinflamatoris no esteroidals, els anticonceptius orals, els anticoagulants com la warfarina, els fàrmacs hipolipemiants, determinats flavonoides i alguns antibiòtics com ara la flucloxacil·lina, la rifampicina, la isoniazida o la zidovudina.

### Paracetamol i alcohol

Els pacients alcohòlics, amb hepatitis vírica o altres hepatopaties tenen un risc major d'hepatotoxicitat pel paracetamol pel fet que la conjugació del fàrmac pot ser reduïda.
La depleció de les reserves de glutatió hepàtic limita la capacitat del fetge per a conjugar el paracetamol, predisposant el pacient per a noves lesions hepàtiques. Per tant, en els pacients amb malaltia hepàtica estable es recomana l'administració de les dosis mínimes durant un període màxim d'uns cinc dies, segons les característiques del cas.
Els pacients no han d'automedicar-se amb paracetamol si consumeixen més de tres begudes alcohòliques al dia. El paracetamol pot interferir amb els sistemes de detecció de glucosa reduint en un 120 per cent els valors mitjans de la glucosa en sang.

### Paracetamol i malaltia renal crònica

L'administració crònica de paracetamol s'ha d'evitar en pacients amb malaltia renal crònica. Diversos estudis han posat de manifest que hi ha el risc d'un desenvolupament de necrosi papil·lar, fallada renal o malaltia renal terminal. Igualment pot ser perillós l'ús de paracetamol quan s'administra per a tractament de febre persistent en xiquets amb malnutrició.
Els pacients no han d'automedicar-se amb paracetamol durant més de cinc dies en el cas dels xiquets i durant més de deu dies en els adults. La febre no ha de ser tractada amb paracetamol durant més de tres dies sense consultar al metge.

### Paracetamol i embaràs

Alguna publicació aïllada ha associat l'ús del paracetamol durant l'embaràs amb un menor pes i talla del fetus en nàixer. No obstant això, un estudi prospectiu de 48 casos de sobredosi de paracetamol durant l'embaràs no va posar en relleu cap cas de toxicitat fetal directament associada al fàrmac. El seu consum en embarassades, segons diversos estudis de cohorts i de casos i controls, no comporta un increment de la taxa de malformacions congènites comparada amb la de la població general. Ara per ara, les proves mèdiques disponibles no demostren que haver pres paracetamol al llarg de la gestació augmenti la incidència de trastorns de l'espectre autista en els fills.
El fet de prendre paracetamol durant l'embaràs, sobretot durant el primer trimestre, està directament relacionat amb l'increment de risc que el nadó pateixi asma. o alguna alteració gonadal durant el seu posterior desenvolupament. Tot i així, no està contraindicat durant el període de gestació, sempre que que hagi estat prescrit per un metge i es tinguin en compte les limitacions relacionades amb la posologia indicada.

### Paracetamol i empatia

Un dels efectes pot ser la pèrdua de l'empatia davant el dolor d'altres persones.

## Interaccions i reaccions adverses

Els antiàcids i el menjar retarden i disminueixen l'absorció oral de paracetamol. Les fenotiazines interfereixen amb l'activitat del centre cerebral termoregulador, amb la qual cosa el seu ús concomitant amb el paracetamol pot ocasionar hipotèrmia. La presa del fàrmac en condicions de fred molt intens també disminueix significativament la temperatura corporal. No es recomana l'ús concomitant de paracetamol i salicilats, per estar augmentat el risc d'una nefropatia analgèsica, incloent necrosi papil·lar i malaltia renal terminal.
El paracetamol és preferible a l'aspirina en els pacients que necessiten un analgèsic estant en tractament amb warfarina. Les concentracions plasmàtiques de paracetamol augmenten un 50 per cent després d'administració de diflunisal, mentre que les concentracions d'aquest últim no són afectades. Els pacients tractats amb prilocaïna tenen un major risc desenvolupar metahemoglobinèmia.
El paracetamol és hepatotòxic, encara que en la major part de les ocasions aquesta toxicitat és el resultat d'una sobredosi o de dosis excessives administrades crònicament, en especial als nens. Hi ha diversos factors que modifiquen la susceptibilitat individual en casos de sobredosificació del fàrmac. L'hepatotoxicitat induïda pel paracetamol es manifesta com a necrosi hepàtica, icterícia, hemorràgies i encefalopatia. Després d'una sobredosi, les lesions hepàtiques es manifesten analíticament transcorregudes unes hores des de la ingesta. L'alcohol i els fàrmacs i agents que afecten a la funció del citocrom p450 poden agreujar la intoxicació per paracetamol. També s'ha suggerit que l'administració de dosis elevades en dejú pot ser potencialment hepatotòxica. En cas de sobredosi, el tractament d'elecció és la N-acetilcisteïna, que actua com a donador de -SH en substitució del glutatió. Si la dosi ingerida de paracetamol és massiva i existeixen signes de disfunció mitocondrial com acidosi làctica greu, estat metabòlic inestable o importants alteracions de la consciència, l'hemodiafiltració pot ser una alternativa terapèutica efectiva. Les reaccions d'hipersensibilitat al medicament són força infreqüents i acostumen a causar urticària, eritema, borradura, angioedema facial i febre. Els casos de reacció retardada (síndrome de Stevens-Johnson, necròlisi epidèrmica tòxica) o d'anafilaxi provocats per la presa de paracetamol són gairebé excepcionals i algunes vegades ocorren quan s'administra per via endovenosa amb mannitol com a excipient.

## Disponibilitat comercial

Generalment, el paracetamol es presenta en suspensió líquida (1 ml conté 100 mg de paracetamol), comprimits (80 mg o 500 mg de paracetamol per comprimit), supositoris (cada supositori conté 125 mg de paracetamol) i en xarop (20 mg de paracetamol per ml).

## Noms comercials

El paracetamol té diferents noms comercials al mercat com ara Abezen®, Alador®, Antidol®, Apiredol®, Apiretal®, Cupanol®, Dafalgan®, Difenatil®, Dolodavi®, Dolocatil®, Dolocatil infantil®, Dolostop®, Duorol®, Efferalgan®, Febrectal®, Gelocatil®, Gelocatil pediátrico®, Termalgin®, Xumadol®.

## Notes

* ↑ Acetaminofé en pronúncia occidental i acetaminofè en pronúncia oriental. Per a més informació, consulteu: el Llibre d'estil

## Referències

* ↑ «Acetaminofè». Oficina de Seguretat, Salut i Medi Ambient. Universitat de Barcelona. [Consulta: 15 octubre 2024].
* ↑ «ACETAM Acetaminofè (Paracetamol)». Catlab, Laboratori de proves diagnòstiques, informació i serveis. [Consulta: 16 juny 2024].
* 1 2 «paracetamol» Diccionari Normatiu Valencià. Acadèmia Valenciana de la Llengua. [Consulta: 2 febrer 2021].
* ↑ «paracetamol». Gran enciclopèdia catalana. [Consulta: 16 juny 2024].
* ↑ Clínica Universidad de Navarra. «Paracetamol (acetaminofeno)» (en castellà). Medicamentos. [Consulta: 15 agost 2014].
* ↑ Morocho, S; Cuesta, S; Meneses, L «Caracterización de los productos intermedios en la ruta sintética del acetaminofén» (en castellà). infoAnalítica, 5, 1, 2017 Jul, pàg. 25-39. ISSN: 2602-8344 [Consulta: 12 març 2023].
* ↑ Mallet C; Eschalier, A; Daulhac, L. «Paracetamol: Update on its Analgesic Mechanism of Action». A: Maldonado C. Pain Relief - From Analgesics to Alternative Therapies (en anglès). InTechOpen, 2017 Maig 24, p. 34. DOI 10.5772/66649. ISBN 978-953-51-3188-5 [Consulta: 23 gener 2023].
* ↑ Bertolini, A; Ferrari, A; Ottani, A; Guerzoni, S; et al «Paracetamol: new vistas of an old drug» (PDF) (en anglès). CNS Drug Rev, 12, 3-4, 2006, pàg. 250-275. DOI: 10.1111/j.1527-3458.2006.00250.x. PMC: 6506194. PMID: 17227290 [Consulta: 15 febrer 2023].
* ↑ Keaveney, A; Peters, E; Way, B «Effects of acetaminophen on risk taking» (PDF) (en anglès). Soc Cogn Affect Neurosc, 15, 7, 24-09-2020, pàg. 725-732. DOI: 10.1093/scan/nsaa108. PMC: 7511878. PMID: 32888031 [Consulta: 18 novembre 2022].
* ↑ Graham, GG; Scott, KF; Day «Tolerability of paracetamol» (en anglès). Drug Saf, 28, 3, 2005, pàg. 227-240. DOI: 10.2165/00002018-200528030-00004. ISSN: 0114-5916. PMID: 15733027 [Consulta: 30 novembre 2022].
* ↑ PubChem «p-Nitrophenol zinc salt» (en anglès). NCBI, US National Library of Medicine, Compound Summary CID 116392 (rev), 24-12-2022, pàg. 11 [Consulta: 1r gener 2023].
* ↑ Morse, HN «Ueber eine neue Darstellungsmethode der Acetylamidophenole» (en alemany). Berichte der deutschen chemischen Gesellschaft [Berlin], 11, 1, 01-01-1878, pàg. 232-233. DOI: 10.1002/cber.18780110151 [Consulta: 1r desembre 2023].
* ↑ Cozanitis, DA «One hundred years of barbiturates and their saint» (PDF) (en anglès). J R Soc Med, 97, 12, 2004 Des, pàg. 594-598. DOI: 10.1177/014107680409701214. PMC: 1079678. PMID: 15574863 [Consulta: 15 gener 2023].
* ↑ J. Von Mering: Beiträge zur Kenntnis der Antipyretica. In: Ther. Monatsch. 7, 1893, S. 577–587.
* ↑ PubChem «Acetanilide» (en anglès). NCBI, US National Library of Medicine, Compound Summary CID 904 (rev), 12-11-2022, pàg. 46 [Consulta: 19 novembre 2022].
* ↑ Brodie, BB; Axelrod, J «The fate of acetanilide in man» (PDF) (en anglès). J Pharmacol Exp Ther, 94, 1, 1948 Set, pàg. 29-38. ISSN: 0022-3565. PMID: 18885611 [Consulta: 15 febrer 2023].
* ↑ A Festival of Analgesics. Chemical Heritage Foundation, 2001.
* ↑ Encyclopedia of Chemistry. «Panadol» (en anglès). Chemeurope.com, 10-01-2020. [Consulta: 1r gener 2023].
* ↑ U. S. Mantzke, A. M. Brambrink. Paracetamol im Kindesalter Aktueller Wissensstand und Hinweise für einen rationalen Einsatz zur postoperativen Analgesie. DOI 10.1007/s00101-002-0359-9.
* ↑ Farré, M; Abanades, S; Álvarez, Y; Barral, D; Roset, PN «Paracetamol» (PDF) (en castellà). Dolor, 19, 1, 2004, pàg. 5-15. ISSN: 0214-0659 [Consulta: 17 juny 2023].
* ↑ K. A. Wolnik, F. L. Fricke, E. Bonnin, C. M. Gaston, R. D. Satzger «The Tylenol tampering incident – tracing the source». Analytical Chemistry, 56, 3, 1984, pàg. 466A–470A, 474A. DOI: 10.1021/ac00267a003. PMID: 6711821.
* ↑ Shidler, CJ; Fink, JL «Changes in the Law Result From OTC Drug Product Tampering» (PDF) (en anglès). Pharm Times, 88, 5, 20-05-2022, pàg. 46-47. ISSN: 2168-7234 [Consulta: 9 maig 2023].
* ↑ Fletcher, D. «A Brief History of the Tylenol Poisonings» (en anglès). Time, 09-02-2009. [Consulta: 23 gener 2023].
* ↑ Kathryn Foxhall. «FDA May Restrict Acetaminophen - Advisers Tell the Agency to Lower Over-the-Counter Dose of Popular Pain Drug». WebMD, 2009. Arxivat de l'original el 9 setembre 2017. [Consulta: 15 octubre 2024].
* ↑ «FDA Drug Safety Communication: Prescription Acetaminophen Products to be Limited to 325 mg Per Dosage Unit; Boxed Warning Will Highlight Potential for Severe Liver Failure» (en anglès). Safety Announcement, 13-01-2011. [Consulta: 23 gener 2023].
* ↑ National Toxicology Program. Institute of Environmental Health Sciences, US Department of Health and Human Services «Phenacetin and analgesic mixtures containing phenacetin» (PDF) (en anglès). Rep Carcinog, 12, 2011, pàg. 340-341. ISSN: 1551-8280. PMID: 1551-8280 [Consulta: 12 abril 2023].
* ↑ Chiappini, E; Bestetti, M; Masi, S; Paba, T; et al «Discomfort relief after paracetamol administration in febrile children admitted to a third level paediatric emergency department» (PDF) (en anglès). Front Pediatr, 2023 Mar 9; 11, pàg. 1075449. DOI: 10.3389/fped.2023.1075449. PMC: 10034175. PMID: 36969272 [Consulta: 9 juny 2023].
* ↑ UniProt «Cyclooxygenase-1 (Prostaglandin G/H synthase 1)» (en anglès). Protein knowledgebase. UniProt Consortium, P23219 -PGH1_HUMAN- (rev), 11-01-2011, pàg. 14 [Consulta: 20 novembre 2022].
* ↑ Munsterhjelm, E; Munsterhjelm, NM; Niemi, TT; Ylikorkala, O; et al «Dose-dependent inhibition of platelet function by acetaminophen in healthy volunteers» (en anglès). Anesthesiology, 103, 4, 2005 Oct, pàg. 712-727. DOI: 10.1097/00000542-200510000-00009. ISSN: 1528-1175. PMID: 16192763 [Consulta: 19 novembre 2022].
* ↑ Farré, M; Roset, PN; Abanades, S; Menoyo, E; Alvarez, Y; et al «Study of paracetamol 1-g oral solution bioavailability» (en anglès). Methods Find Exp Clin Pharmacol, 30, 1, 2008, pàg. 37-41. DOI: 10.1358/mf.2008.30.1.1159648. ISSN: 2013-0155. PMID: 18389096 [Consulta: 30 maig 2023].
* ↑ Margan Koletic, Z; Dosenovic, S; Puljak, L «Efficacy and safety of modified-release paracetamol for acute and chronic pain: a systematic review protocol» (PDF) (en anglès). BMJ Open, 9, 10, 14-10-2019, pàg. e029728. DOI: 10.1136/bmjopen-2019-029728. PMC: 6797249. PMID: 31615797 [Consulta: 9 juny 2023].
* ↑ Freo, U; Ruocco, C; Valerio, A; Scagnol, I; Nisoli, E «Paracetamol: A Review of Guideline Recommendations» (PDF) (en anglès). J Clin Med, 10, 15, 31-07-2021, pàg. 3420. DOI: 10.3390/jcm10153420. PMC: 8347233. PMID: 34362203 [Consulta: 22 novembre 2022].
* ↑ Morthorst, BR; Erlangsen, A; Nordentoft, M; Hawton, K; et al «Availability of Paracetamol Sold Over the Counter in Europe: A Descriptive Cross-Sectional International Survey of Pack Size Restriction» (en anglès). Basic Clin Pharmacol Toxicol, 122, 6, 2018 Jun, pàg. 643-649. DOI: 10.1111/bcpt.12959. ISSN: 1742-7843. PMID: 29319222 [Consulta: 19 març 2023].
* ↑ Biscevic-Tokic, J; Tokic, N; Ibrahimpasic, E «Chromatography as Method for Analytical Confirmation of Paracetamol in Postmortem Material Together with Psychoactive Substances» (PDF) (en anglès). Acta Inform Med, 23, 5, 2015 Oct, pàg. 322-325. DOI: 10.5455/aim.2015.23.322-325. PMC: 4639358. PMID: 26635443 [Consulta: 27 febrer 2023].
* ↑ Tittarelli, R; di Luca, NM; Pacifici, R; Pichini, S; et al «Heroin purity and adulteration: an updated snapshot from the Italian Early Warning System» (PDF) (en anglès). Eur Rev Med Pharmacol Sci, 24, 8, 2020 Abr, pàg. 4461-4466. DOI: 10.26355/eurrev_202004_21028. ISSN: 2284-0729. PMID: 32374014 [Consulta: 27 febrer 2023].
* ↑ Bloukh, S; Wazaify, M; Matheson, C «Paracetamol: unconventional uses of a well-known drug» (en anglès). Int J Pharm Pract, 29, 6, 04-12-2021, pàg. 527-540. DOI: 10.1093/ijpp/riab058. ISSN: 2042-7174. PMID: 34455434 [Consulta: 26 març 2023].
* ↑ Ghanem, CI; Pérez, MJ; Manautou, JE; Mottino, AD «Acetaminophen from liver to brain: New insights into drug pharmacological action and toxicity» (PDF) (en anglès). Pharmacol Res, 109, 2016 Jul, pàg. 119-131. DOI: 10.1016/j.phrs.2016.02.020. PMC: 4912877. PMID: 26921661 [Consulta: 18 març 2023].
* ↑ Barrière, DA; Boumezbeur, F; Dalmann, R; Cadeddu, R; Richard, D; Pinguet, J; et al «Paracetamol is a centrally acting analgesic using mechanisms located in the periaqueductal grey» (PDF) (en anglès). Br J Pharmacol, 177, 8, 2020 Abr. DOI: 10.1111/bph.14934. PMC: 7070177. PMID: 31734950 [Consulta: 19 maig 2023].
* ↑ Botting, R «Paracetamol-inhibitable COX-2» (PDF) (en anglès). J Physiol Pharmacol, 51, 4 Pt 1, 2000 Des, pàg. 609-618. ISSN: 1899-1505. PMID: 11192935 [Consulta: 23 desembre 2022].
* ↑ Twycross, R; Pace, V; Mihalyo, M; Wilcock, A «Acetaminophen (paracetamol)» (PDF) (en anglès). J Pain Symptom Manage, 46, 5, 2013 Nov, pàg. 747-755. DOI: 10.1016/j.jpainsymman.2013.08.001. ISSN: 1873-6513. PMID: 24128822 [Consulta: 23 desembre 2022].
* ↑ Ayoub, SS «Paracetamol (acetaminophen): A familiar drug with an unexplained mechanism of action» (PDF) (en anglès). Temperature [Austin], 8, 4, 16-03-2021, pàg. 351-371. DOI: 10.1080/23328940.2021.1886392. PMC: 8654482. PMID: 34901318 [Consulta: 19 novembre 2022].
* ↑ Rømsing, J; Møiniche, S; Dahl, JB «Rectal and parenteral paracetamol, and paracetamol in combination with NSAIDs, for postoperative analgesia» (PDF) (en anglès). Br J Anaesth, 88, 2, 2002 Feb, pàg. 215-226. DOI: 10.1093/bja/88.2.215. ISSN: 1471-6771. PMID: 11878655 [Consulta: 23 desembre 2022].
* ↑ Hazlewood, G; van der Heijde, DM; Bombardier, C «Paracetamol for the management of pain in inflammatory arthritis: a systematic literature review» (PDF) (en anglès). J Rheumatol Suppl, 90, 2012 Set, pàg. 11-16. DOI: 10.3899/jrheum.120336. ISSN: 0380-0903 [Consulta: 23 novembre 2022].
* ↑ Debortoli, C; Lan, R; Lafont, J; Campana, F; Catherine, JH «Paracetamol misusing to dental pain: a case-report and recommandations for treatment» (en anglès). J Oral Med Oral Surg, 27, 4, 2021 Gen, pàg. 57. DOI: 10.1051/mbcb/2021042. ISSN: 2608-1326 [Consulta: 22 novembre 2022].
* ↑ Saragiotto, BT; Machado, GC; Ferreira, ML; Pinheiro, MB «Paracetamol for low back pain» (PDF) (en anglès). Cochrane Database Syst Rev, 2016, 6, 07-06-2016, pàg. CD012230. DOI: 10.1002/14651858.CD012230. PMC: 6353046. PMID: 27271789 [Consulta: 23 novembre 2022].
* ↑ Li, S; Yue, J; Dong, BR; Yang, M; et al «Acetaminophen (paracetamol) for the common cold in adults» (PDF) (en anglès). Cochrane Database Syst Rev, 2013, 7, 01-07-2013, pàg. CD008800. DOI: 10.1002/14651858.CD008800.pub2. PMC: 7389565. PMID: 23818046 [Consulta: 23 novembre 2022].
* ↑ Ibáñez, S; Morales Mas, C; Calleja, MA; Moreno, PJ; Gálvez, R. «Terapéutica: tratamiento del dolor» (PDF) (en castellà). Formación continuada para farmacéuticos de hospital p. 144-146, 2003. [Consulta: 20 febrer 2023].
* ↑ Jibril, F; Sharaby, S; Mohamed, A; Wilby, KJ «Intravenous versus Oral Acetaminophen for Pain: Systematic Review of Current Evidence to Support Clinical Decision-Making» (PDF) (en anglès). Can J Hosp Pharm, 68, 3, 2015, pàg. 238-247. DOI: 10.4212/cjhp.v68i3.1458. PMC: 4485512. PMID: 26157186 [Consulta: 30 novembre 2022].
* ↑ Ohlsson, A; Shah, PS «Paracetamol (acetaminophen) for patent ductus arteriosus in preterm or low birth weight infants» (PDF) (en anglès). Cochrane Database Syst Rev, 1, 1, 27-01-2020, pàg. CD010061. DOI: 10.1002/14651858.CD010061.pub4. PMC: 6984659. PMID: 31985831 [Consulta: 20 febrer 2023].
* ↑ Hayward, KL; Powell, EE; Irvine, KM; Martin, JM «Can paracetamol (acetaminophen) be administered to patients with liver impairment?» (PDF) (en anglès). Br J Clin Pharmacol, 81, 2, 2016 Feb, pàg. 210-222. DOI: 10.1111/bcp.12802. PMC: 4833155. PMID: 26460177 [Consulta: 12 març 2023].
* ↑ Muñoz-García, Á; Andrade, RJ «Paracetamol e hígado» (en castellà). Rev Esp Enferm Dig, 103, 5, 2011 Maig, pàg. 275. DOI: 10.4321/S1130-01082011000500010. ISSN: 1130-0108. PMID: 21619394 [Consulta: 12 març 2023].
* ↑ Chandok, N; Watt, KDS «Pain Management in the Cirrhotic Patient: The Clinical Challenge» (PDF) (en anglès). Mayo Clin Proc, 85, 5, 2010 Maig, pàg. 451-458. DOI: 10.4065/mcp.2009.0534. PMC: 2861975. PMID: 20357277 [Consulta: 1r maig 2023].
* ↑ Kanchanasurakit, S; Arsu, A; Siriplabpla, W; Duangjai, A; Saokaew, S «Acetaminophen use and risk of renal impairment: A systematic review and meta-analysis» (PDF) (en anglès). Kidney Res Clin Pract, 39, 1, 31-03-2020, pàg. 81-92. DOI: 10.23876/j.krcp.19.106. PMC: 7105620. PMID: 32172553 [Consulta: 9 abril 2023].
* ↑ Kamal, M; Negm, WA; Abdelkader, AM; Alshehri, AA; et al «Most common over-the-counter medications and effects on patients» (PDF) (en anglès). Eur Rev Med Pharmacol Sci, 27, 4, 2023 Feb, pàg. 1654-1666. DOI: 10.26355/eurrev_202302_31409. ISSN: 2284-0729. PMID: 36876700 [Consulta: 20 abril 2023].
* ↑ Jóźwiak-Bebenista, M; Nowak, JZ «Paracetamol: mechanism of action, applications and safety concern» (PDF) (en anglès). Acta Pol Pharm, 71, 1, 2014, pàg. 11-23. DOI: 10.3390/medicina48070056. ISSN: 2353-5288. PMID: 24779190 [Consulta: 23 novembre 2022].
* ↑ Bucaretchi, F; Borrasca Fernandes, C; Migliari Branco, M; Mello De Capitani, E; Hyslop, S; et al «Acute liver failure in a term neonate after repeated paracetamol administration» (en anglès). Rev Paul Pediatr, 32, 1, 2014 Mar, pàg. 144-148. DOI: 10.1590/s0103-05822014000100021. ISSN: 1984-0462. PMID: 24676202 [Consulta: 24 novembre 2022].
* ↑ Nguyen, TH; Le, TTT; Vu Dang, H; Nguyen, HMT «Interactions between Paracetamol and Formaldehyde: Theoretical Investigation and Topological Analysis» (PDF) (en anglès). ACS Omega, 8, 13, 22-03-2023, pàg. 11725-11735. DOI: 10.1021/acsomega.2c05023. PMC: 10077466. PMID: 37033805 [Consulta: 12 abril 2023].
* ↑ Miranda, HF; Puig, MM; Prieto, JC; Pinardi, G «Synergism between paracetamol and nonsteroidal anti-inflammatory drugs in experimental acute pain» (en anglès). Pain, 121, 1-2, 2006 Abr, pàg. 22-28. DOI: 10.1016/j.pain.2005.11.012. ISSN: 0304-3959. PMID: 16480830 [Consulta: 19 març 2023].
* ↑ Mahé, I; Bertrand, N; Drouet, L; Simoneau, G; Mazoyer, E; et al «Paracetamol: a haemorrhagic risk factor in patients on warfarin» (PDF) (en anglès). Br J Clin Pharmacol, 59, 3, 2005 Mar, pàg. 371-374. DOI: 10.1111/j.1365-2125.2004.02199.x. PMC: 1884780. PMID: 15752384 [Consulta: 19 novembre 2022].
* ↑ Gumbrevičius, G; Sveikata, A; Sveikatienė, R; Stankevičius, E «Paracetamol and simvastatin: a potential interaction resulting in hepatotoxicity» (en anglès). Medicina [Kaunas], 48, 7, 2012, pàg. 379-381. DOI: 10.3390/medicina48070056. ISSN: 1010-660X. PMID: 23032911 [Consulta: 19 novembre 2022].
* ↑ Cao, L; Kwara, A; Greenblatt, DJ «Metabolic interactions between acetaminophen (paracetamol) and two flavonoids, luteolin and quercetin, through in-vitro inhibition studies» (PDF) (en anglès). J Pharm Pharmacol, 69, 12, 2017 Des, pàg. 1762-1772. DOI: 10.1111/jphp.12812. PMC: 6309961. PMID: 28872689 [Consulta: 19 març 2023].
* ↑ Zand Irani, A; Borchert, G; Craven, B; Gibbons, H «Flucloxacillin and paracetamol induced pyroglutamic acidosis» (PDF) (en anglès). BMJ Case Rep, 14, 1, 08-01-2021, pàg. e237536. DOI: 10.1136/bcr-2020-237536. PMC: 7798777. PMID: 33419747 [Consulta: 21 novembre 2022].
* ↑ Jie Cheng, J; Ma, X; Krausz, KW; Idle, JR; Gonzalez, FJ «Rifampicin-activated human pregnane X receptor and CYP3A4 induction enhance acetaminophen-induced toxicity» (PDF) (en anglès). Drug Metab Dispos, 37, 8, 2009 Ag, pàg. 1611-1621. DOI: 10.1124/dmd.109.027565. PMC: 2712435. PMID: 19460945 [Consulta: 12 abril 2023].
* ↑ Prescott, LF «Paracetamol, alcohol and the liver» (PDF) (en anglès). Br J Clin Pharmacol, 49, 4, 2000 Abr, pàg. 291-301. DOI: 10.1046/j.1365-2125.2000.00167.x. PMC: 2014937. PMID: 10759684 [Consulta: 19 novembre 2022].
* ↑ Rousar, T; Pařík, P; Kucera, O; Bartos, M; Červinková, Z «Glutathione reductase is inhibited by acetaminophen-glutathione conjugate in vitro» (PDF) (en anglès). Physiol Res, 59, 2, 2010, pàg. 225-232. DOI: 10.33549/physiolres.931744. ISSN: 1802-9973. PMID: 19537930 [Consulta: 19 novembre 2022].
* ↑ Alavian, SM; Parsian, Z; Sanaie, S; Mahmoodpoor, A; Soleimanpour, H «Pain Management with Acetaminophen in Patients with Liver Diseases: A Review Article» (PDF) (en anglès). Shiraz E-Med J, 22, 8, 2021 Ag, pàg. e106900. DOI: 10.5812/semj.106900. ISSN: 1735-1391 [Consulta: 1r maig 2023].
* ↑ Graham, GG; Scott, KF; Day, RO «Alcohol and paracetamol» (en anglès). Aust Prescr, 27, 01-02-2004, pàg. 14-15. DOI: 10.18773/austprescr.2004.009. ISSN: 1839-3942 [Consulta: 15 juliol 2014].
* ↑ Kanchanasurakit, S; Arsu, A; Siriplabpla, W; Duangjai, A; Saokaew, S «Acetaminophen use and risk of renal impairment: A systematic review and meta-analysis» (en anglès). Kidney Res Clin Pract, 39, 1, 31-03-2020, pàg. 81-92. DOI: 10.23876/j.krcp.19.106. PMC: 7105620. PMID: 32172553 [Consulta: 19 novembre 2022].
* ↑ Russell, FM; Shann, F; Curtis, N; Mulholland, K «Evidence on the use of paracetamol in febrile children» (PDF) (en anglès). Bull World Health Organ, 81, 5, 2003, pàg. 367-372. ISSN: 1564-0604. PMC: 2572451. PMID: 12856055 [Consulta: 11 desembre 2022].
* ↑ Scialli, AR; Ang, R; Breitmeyer, J; Royal, MA «A review of the literature on the effects of acetaminophen on pregnancy outcome» (PDF) (en anglès). Reprod Toxicol, 30, 4, 2010 Des, pàg. 495-507. DOI: 10.1016/j.reprotox.2010.07.007. ISSN: 1873-1708. PMID: 20659550 [Consulta: 2 abril 2023].
* ↑ Andrade, C «Use of acetaminophen (paracetamol) during pregnancy and the risk of autism spectrum disorder in the offspring» (en anglès). J Clin Psychiatry, 77, 2, 2016 Feb, pàg. e152-e154. DOI: 10.4088/JCP.16f10637. ISSN: 1555-2101. PMID: 26930528 [Consulta: 23 novembre 2022].
* ↑ IMIM. «El paracetamol pres durant l'embaràs augmenta el risc d'asma en nadons». Notícies: Institut Hospitalari del Mar. Investigacions mèdiques, 14-04-2008. [Consulta: 15 agost 2014].
* ↑ Patel, R; Sushko, K; van den Anker, J; Samiee-Zafarghandy, S «Long-Term Safety of Prenatal and Neonatal Exposure to Paracetamol: A Systematic Review» (PDF) (en anglès). Int J Environ Res Public Health, 19, 4, 14-02-2022, pàg. 2128. DOI: 10.3390/ijerph19042128. PMC: 8871754. PMID: 35206317 [Consulta: 19 novembre 2022].
* ↑ Tadokoro-Cuccaro, R; Fisher, BG; Thankamony, A; Ong, KK; Hughes, TA «Maternal Paracetamol Intake During Pregnancy—Impacts on Offspring Reproductive Development» (PDF) (en anglès). Front Toxicol, 4, 14-04-2022. DOI: 10.3389/ftox.2022.884704. PMC: 9047911. PMID: 35499038 [Consulta: 23 novembre 2022].
* ↑ Bauer, AZ; Swan, SH; Kriebel, D; Liew, Z; et al «Paracetamol use during pregnancy - a call for precautionary action» (PDF) (en anglès). Nat Rev Endocrinol, 17, 12, 2021 Des, pàg. 757-766. DOI: 10.1038/s41574-021-00553-7. PMC: 8580820. PMID: 34556849 [Consulta: 23 novembre 2022].
* ↑ Mischkowski, D; Crocker, J; Way, BM «From painkiller to empathy killer: acetaminophen (paracetamol) reduces empathy for pain» (PDF) (en anglès). Soc Cogn Affect Neurosci, 11, 9, 2016 Set, pàg. 1345-1353. DOI: 10.1093/scan/nsw057. PMC: 5015806. PMID: 27217114 [Consulta: 19 novembre 2022].
* ↑ PubChem «Phenothiazine» (en anglès). NCBI, US National Library of Medicine, Compound Summary CID 7108 (rev), 12-11-2022, pàg. 46 [Consulta: 19 novembre 2022].
* ↑ Foster, J; Mauger, AR; Govus, A; Hewson, D; Taylor, L «Acetaminophen (Paracetamol) Induces Hypothermia During Acute Cold Stress» (en anglès). Clin Drug Investig, 37, 11, 2017 Nov, pàg. 1055-1065. DOI: 10.1007/s40261-017-0560-x. ISSN: 1173-2563. PMID: 28766264 [Consulta: 22 novembre 2022].
* ↑ Vadivel, N; Trikudanathan, S; Singh, AK «Analgesic nephropathy» (en anglès). Kidney Int, 72, 4, 2007 Ag, pàg. 517-520. DOI: 10.1038/sj.ki.5002251. ISSN: 1523-1755. PMID: 17410098 [Consulta: 20 novembre 2022].
* ↑ Lopes, RD; Horowitz, JD; Garcia, DA; Crowther, MA; Hylek, EM «Warfarin and acetaminophen interaction: a summary of the evidence and biologic plausibility» (en anglès). Blood, 118, 24, 08-12-2011, pàg. 6269-6273. DOI: 10.1182/blood-2011-08-335612. PMC: 5524527. PMID: 21911832 [Consulta: 9 maig 2023].
* ↑ PubChem «Diflunisal» (en anglès). NCBI, US National Library of Medicine, Compound Summary CID 3059 (rev), 19-11-2022, pàg. 39 [Consulta: 22 novembre 2022].
* ↑ PubChem «Prilocaine» (en anglès). NCBI, US National Library of Medicine, Compound Summary CID 4906 (rev), 07-01-2023, pàg. 35 [Consulta: 8 gener 2023].
* ↑ Shibuya, M; Hojo, T; Hase, Y; Kimura, Y; Fujisawa, T «Methemoglobinemia caused by a low dose of prilocaine during general anesthesia» (PDF) (en anglès). J Dent Anesth Pain Med, 21, 4, 2021 Ag, pàg. 357-361. DOI: 10.17245/jdapm.2021.21.4.357. PMC: 8349667. PMID: 34395903 [Consulta: 8 gener 2023].
* ↑ Agrawal, S; Khazaeni, B «Acetaminophen Toxicity» (en anglès). StatPearls Publishing LLC, NBK441917 (rev), 01-08-2022, pàg. 7. PMID: 28722946 [Consulta: 18 març 2023].
* ↑ Tong, HY; Díaz García, L; García García, S; Ruiz Domínguez, JA; Martín Sánchez, J; Storch de Gracias, P; Rivas, A; Muñoz, M; Hernández Zabala, R; García García, I; Borobia Pérez, AM; et al «Acute and chronic paracetamol overdose in paediatric population: Protocol of a prospective study of cohort to evaluate clinic factor and biomarkers to predict development of hepatotoxicity» (en anglès). IBJ Clin Pharmacol, 1, 1, 2017, pàg. e0007. DOI: 10.24217/2530-4984.17v1.00007. ISSN: 2530-4984 [Consulta: 19 novembre 2022].
* ↑ Kane, AE «Paracetamol Toxicity: Influence Of Ageing, Frailty, Resveratrol And Sirt1 -Tesi doctoral-» (PDF) (en anglès). KMR Ageing and Pharmacology Laboratory. Sydney Medical School, University of Sydney, 26-05-2016, pàg. 247 [Consulta: 2 febrer 2023].
* ↑ Hinson, JA; Roberts, DW; James, LP «Mechanisms of acetaminophen-induced liver necrosis» (en anglès). Handb Exp Pharmacol, 196, 2010, pàg. 369-405. DOI: 10.1007/978-3-642-00663-0_12. PMC: 2836803. PMID: 2002026 [Consulta: 20 novembre 2022].
* ↑ Brusilow, SW; Cooper, AJL «Encephalopathy in acute liver failure resulting from acetaminophen intoxication: new observations with potential therapy» (en anglès). Crit Care Med, 39, 11, 2011 Nov, pàg. 2550-2553. DOI: 10.1097/CCM.0b013e31822572fd. PMC: 3196740. PMID: 21705899 [Consulta: 19 novembre 2022].
* ↑ Ramachandran, A; Jaeschke, H «Acetaminophen Hepatotoxicity» (PDF) (en anglès). Semin Liver Dis, 39, 2, 2019 Maig, pàg. 221-234. DOI: 10.1055/s-0039-1679919. PMC: 6800176. PMID: 30849782 [Consulta: 19 novembre 2022].
* ↑ PubChem «Acetylcysteine» (en anglès). NCBI, US National Library of Medicine, Compound Summary CID 12035 (rev), 12-11-2022, pàg. 52 [Consulta: 19 novembre 2022].
* ↑ Chiew, AL; Gluud, C; Brok, J; Buckley, NA «Interventions for paracetamol (acetaminophen) overdose» (en anglès). Cochrane Database Syst Rev, 2, 2, 23-02-2018, pàg. CD003328. DOI: 10.1002/14651858.CD003328.pub3. PMC: 6491303. PMID: 29473717 [Consulta: 20 novembre 2022].
* ↑ Ali, M; Misurati, M; Rodgers, R; Pooni, J «Haemodiafiltration as an effective treatment option for massive paracetamol overdose» (PDF) (en anglès). BMJ Case Rep, 12, 4, 05-04-2019, pàg. e228920. DOI: 10.1136/bcr-2018-228920. PMC: 6453404. PMID: 30954964 [Consulta: 11 desembre 2022].
* ↑ Thompson, G; Bundell, C; Lucas, M «Paracetamol allergy in clinical practice» (en anglès). Aust J Gen Pract, 48, 4, 2019 Abr, pàg. 216-219. DOI: 10.31128/AJGP-08-18-4689. ISSN: 2208-7958. PMID: 31256492 [Consulta: 3 desembre 2022].
* ↑ Roig Ferrer, Á «Síntesis de metabolitos del paracetamol implicados en reacciones de hipersensibilidad -Treball de Fi de Grau en Biotecnologia-» (PDF) (en castellà). Escola Tècnica Superior d'Enginyeria Agronòmica i del Medi Natural, Universitat Politècnica de València, 12-12-2022, pàg. 38 [Consulta: 29 gener 2023].
* ↑ Couto, M; Gaspar, Â; Morais-Almeida, M «Selective anaphylaxis to paracetamol in a child» (en anglès). Eur Ann Allergy Clin Immunol, 44, 4, 2012 Ag, pàg. 163-166. ISSN: 1764-1489. PMID: 23092003 [Consulta: 3 desembre 2022].
* ↑ Jain, SS; Green, S; Rose, M «Anaphylaxis following intravenous paracetamol: the problem is the solution» (en anglès). Anaesth Intensive Care, 43, 6, 2015 Nov, pàg. 779-781. DOI: 10.1177/0310057X1504300617. ISSN: 1448-0271. PMID: 26603804 [Consulta: 19 desembre 2022].
* ↑ Vidal Vademecum Spain. «Paracetamol» (en castellà). Índice de principios activos, 11-11-2022. [Consulta: 20 novembre 2022].

## Bibliografia

* Anna Licata, Maria Giovanna Minissale, Simona Stankevičiūtė, Judith Sanabria-Cabrera, et al «N-Acetylcysteine for Preventing Acetaminophen-Induced Liver Injury: A Comprehensive Review» (en anglès). Front Pharmacol, 13, 10-08-2022. DOI: 10.3389/fphar.2022.828565. PMID: 36034775 [Consulta: 19 novembre 2022].
* Freo, Ulderico «Paracetamol for multimodal analgesia» (en anglès). Pain Manag, 12, 6, 2022 Set, pàg. 737-750. DOI: 10.2217/pmt-2021-0116. PMID: 35440176 [Consulta: 23 desembre 2022].
* Manna, Subhanwita; Tripathy, Snehasish; Dor, Vanessa Jaëlle; Padhi, Bijaya Kumar «Paracetamol usages regulation: A need of the hour» (en anglès). Ann Med Surg [Londres], 84, 01-11-2022. DOI: 10.1016/j.amsu.2022.104805. PMID: 36387958 [Consulta: 20 novembre 2022].
* Ruijie Lu, Run-Jie Yu, Chunhui Yang, Qian Wang, et al «Evaluation of the hepatoprotective effect of naringenin loaded nanoparticles against acetaminophen overdose toxicity» (en anglès). Drug Deliv, 29, 1, 02-11-2022, pàg. 3256-3269. DOI: 10.1080/10717544.2022.2139431. PMID: 36321805 [Consulta: 21 novembre 2022].
* Jan-Luca Stampf, Cosmin I. Ciotu, Stefan Heber, Stefan Boehm, et al «Analgesic Action of Acetaminophen via Kv7 Channels» (PDF) (en anglès). Int J Mol Sci, 24, 1, 30-12-2022, pàg. 650. DOI: 10.3390/ijms24010650. PMID: 36614094 [Consulta: 15 gener 2023].
* Mallet, Christophe; Desmeules, Jules; Pegahi, Rassa; Eschalier, Alain «An Updated Review on the Metabolite (AM404)-Mediated Central Mechanism of Action of Paracetamol (Acetaminophen): Experimental Evidence and Potential Clinical Impact» (en anglès). J Pain Res, 16, 29-03-2023, pàg. 1081-1094. DOI: 10.2147/JPR.S393809. PMID: 37016715 [Consulta: 9 abril 2023].

## Vegeu també

* Antipirètic
* Analgèsic
* Dolor
* Ibuprofèn

## Enllaços externs

* Toxicidad por paracetamol UVa_Online. 2021 Mar (en castellà)
* Paracetamol: How does it work ??. The four suggested mechanism of actions Pharmacology Animation. 2021 Abr (en anglès)
* Acetaminophen (Paracetamol/Tylenol) - mechanism of action, indications & management of overdose Nexus Medical Media. 2022 Jun (en anglès)
* Mastering the mechanism of acetaminophen toxicity Medmastery. 2022 Jul (en anglès)
Viccionari